text: Ega sellest polekski midagi, kui see ei tooks kaasa eetilist paradoksi ühiskondliku suhtumise kujundamisel neisse, kes lojaalsust rikuvad. Warren Bennis, Daniel Goleman ja James O’Toole loovad esseekogumikus «Läbipaistvus. Kuidas luua avatuse kultuuri» nukra pildi vilepuhujate saatusest. Inimesed, kes on toonud päevavalgele majanduslike või poliitiliste organisatsioonide ebaeetilise käitumise, mitte üksnes ei kaota tööd, vaid langevad ühiskonna halvakspanu alla. Ühiskonna, mille avatust ja läbipaistvust nende tegutsemine – ükskõik, millistel motiividel – suurendada aitas.